সেনবাগ সরকারি পাইলট উচ্চ বিদ্যালয়

সেনবাগ সরকারি পাইলট উচ্চ বিদ্যালয় কুমিল্লা শিক্ষা বোর্ডের অধীন নোয়াখালী জেলার সেনবাগ উপজেলার একটি প্রসিদ্ধ শিক্ষা প্রতিষ্ঠান। 
ইতিহাস
বিদ্যালয়টি ১৯৩৯ মতান্তরে ১৯৪১ সালে সর্বপ্রথম মাইনর স্কুল থেকে হাই-স্কুল হিসাবে আত্মপ্রকাশ করে। ১৯৩৯ মতান্তরে ১৯৪১ সাল থেকে একাধারে প্রতিষ্ঠাতা, শিক্ষাবিদ, এবং খ্যাতিমান শিক্ষক জনাব মরহুম হাবিব উল্লাহ চৌধুরী নিজে উদ্যোগী হয়ে স্কুলটি প্রতিষ্ঠা করেন এবং স্কুল এর দায়িত্বভার হাতে নেন। সাবেক রাষ্ট্রপতি হুসেইন মুহাম্মদ এরশাদ সেনবাগ ভ্রমণকালে বিদ্যালয়টির সরকারীকরণের ঘোষণা দেন এবং ১৯৮৮ সালে স্কুলটির সরকারীকরণ হয়। বিদ্যালয়টির এড্যুকেশনাল ইন্সটিটিউশন আইডেন্টিফিকেশন (EIIN) নাম্বার হলো ১০৭৪৭৪। এটি একটি বালক বিদ্যালয় এবং বাংলা মাধ্যমে  বিজ্ঞান, মানবিক এবং ব্যবসায় শিক্ষা এই তিন বিভাগে পাঠদান করা হয়।
 ভর্তি 
সাধারণত শিক্ষার্থীরা ষষ্ঠ শেণীতে ভর্তি হওয়ার সুযোগ লাভ করে। অত্যন্ত প্রতিযোগিতামূলক ভর্তি পরীক্ষার মধ্য দিয়ে যোগ্য ছাত্রদের নির্বাচিত করা হয়। ভর্তি পরীক্ষায় সহস্রাধিক শিক্ষার্থী অংশগ্রহণ করে। এই ভর্তি পরীক্ষা ডিসেম্বর মাসে অনুষ্ঠিত হয়।

ফলাফল
এই বিদ্যালয়ের শিক্ষার্থীরা সাধারণত সেনবাগ উপজেলার অন্যান্য বিদ্যালয়ের তুলনায় তুলনামূলকভাবে ভালো ফলাফল করে থাকে। বিশেষ করে, সেনবাগ সরকারি বালিকা উচ্চ  বিদ্যালয়ের সঙ্গে প্রতিযোগিতামূলকভাবে সমানতালে ভালো ফলাফল বজায় রেখে চলেছে।

 সংঘ 
 স্কাউট
 রেড ক্রিসেন্ট
 বিএনসিসি

পোশাক
বিদ্যালয়ের শিক্ষার্থীরদের জন্য সাদা শার্ট, কালো প্যান্ট আবশ্যিক পোষাক হিসেবে গৃহিত হয়েছে।

অবকাঠামো
বিদ্যালয়টিতে একটি ছয়তলা, একটি তিনতলা (নয় শ্রেণীকক্ষ বিশিষ্ট) , দুটি দোতলা (যার একটি বিজ্ঞান ভবন) ভবন রয়েছে। এছাড়াও একটি টিনশেড মসজিদ রয়েছে।
তাছাড়া বিশাল একটি খেলার মাঠ রয়েছে যেখানে শিক্ষার্থীরা খেলাধুলার পাশাপাশি বিভিন্ন প্রতিযোগিতায় অংশ নিতে পারে।

তথ্যসূত্র

বিষয়শ্রেণী:নোয়াখালী জেলা
বিষয়শ্রেণী:নোয়াখালী জেলার বিদ্যালয়
বিষয়শ্রেণী:১৯৪০-এ প্রতিষ্ঠিত শিক্ষাপ্রতিষ্ঠান